stanford-oval/wikipedia huggingface dataset:
Rocket Man (I Think It’s Going to Be a Long, Long Time)

| ”Rocket Man (I Think It’s Going to Be a Long, Long Time)” Elton John |
| --- | --- | --- |

Singlen tiedot
 Albumilta: Honky Château
 B-puoli: ”Holiday Inn”, ”Goodbye”
 Äänitetty : tammikuu 1972
 Julkaistu: 14. huhtikuuta 1972
 Formaatti: 7-tuumainen vinyylisingle
 Tekijä(t): Elton John, Bernie Taupin
 Tuottaja(t): Gus Dudgeon
 Tyylilaji: pianorock, soft rock, glam rock, folkpop
 Kesto: 04.41
 Levy-yhtiö: DJM, Uni
Elton Johnin muut singlet
| ”Tiny Dancer” 1972 | ”Rocket Man (I Think It’s Going to Be a Long, Long Time)” 1972 | ”Honky Cat” 1972 |
Rocket Man (I Think It’s Going to Be a Long, Long Time) on brittimuusikko Elton Johnin musiikkikappale hänen vuonna 1972 julkaistulta albumiltaan Honky Château. Singlenä ilmestyessään se nousi listoilla Britanniassa toiseksi ja Yhdysvalloissa kuudenneksi. Kappale aloitti Johnin huippusuosion kauden ja oli ensimmäinen hänen 16 peräkkäisestä 20 myydyimmän joukkoon nousseesta hitistään Yhdysvalloissa. ”Rocket Manin” vauhdittamana Honky Château -albumista tuli siellä Johnin ensimmäinen listaykkönen.
”Rocket Man” käsittelee David Bowien kolme vuotta vanhemman kappaleen ”Space Oddity” tavoin yksinäistä unelmiensa pettämää astronauttia. Kappale syntyi, kun sen sanoittaja Bernie Taupin näki yötaivaalla tähdenlennon tai lentokoneen. Hän mietti astronautteja, jotka eivät olleet enää sankareita, vaan jokapäiväisen ammatin harjoittajia. Taupin paljasti myöhemmin ottaneensa kappaleen nimen floridalaisen psykedeelisen folkyhtyeen Pearls Before Swinen laulusta ”Rocket Man”.
Kappaleen konserttiversiot ovat olleet studioversiota monipuolisempia. Niissä on kuultu pidennettyjä introja ja lopetuksia sekä kaikuefektejä.
Aiheesta muualla

Musiikkivideo YouTubessa
Robert Black

Robert Black (21. huhtikuuta 1947 – 12. tammikuuta 2016) oli skotlantilainen sarjamurhaaja. Hän raiskasi ja murhasi kolme sieppaamaansa tyttöä 1980-luvulla. Lisäksi hän sieppasi neljännen tytön, joka selvisi, ja yritti siepata viidennenkin. Häntä epäillään useista selvittämättömistä lapsiin kohdistuneista seksuaali- ja henkirikoksista jo 1970-luvulta.
Elämäkerta

Lapsena säännöllisesti väkivallan ja kiusaamisen kohteeksi joutunut Black vietti aikaa häntä nuorempien lasten kanssa ja harjoitti toisinaan seksuaalista väkivaltaa. Hänellä oli koko elämänsä ajan ollut jossakin määrin transsukupuolinen identiteetti. [lähde? ]
Omien sanojensa mukaan Black rakasti 8-vuotiaasta lähtien esineiden työntämistä peräaukkoonsa. Hänen kasvatusäitinsä Margaret Tulip kuoli pojan ollessa 11-vuotias. 12-vuotiaana Black yritti tovereidensa kanssa joukkoraiskausta. Hän joutui siirtymään uuteen kasvatuskotiin kerran toisensa jälkeen, ja Musselburghin Red Housessa hän joutui itse seksuaalisen hyväksikäytön kohteeksi. Musselburghin-aikanaan Black kuitenkin kiinnostui jalkapallosta ja uinnista, joista jälkimmäisestä tuli hänen elinikäinen harrastuksensa.
Black jätti kasvatuskodin taakseen 15-vuotiaana ja toimi lähettipoikana Greenockissa. Hän käytti tyttöjä seksuaalisesti hyväkseen ja sai ensimmäisen tuomionsa 17-vuotiaana tapauksesta, jossa hän oli kuristanut 7-vuotiaan tytön tajuttomaksi ja masturboinut tämän päälle.
Black sai jälleen töitä Grangemouthissa ja aloitti seurustelun Pamela Hodgsonin kanssa. Suhde kuitenkin päättyi joitakin kuukausia myöhemmin. Uudessa työssään Black jatkoi pedofiilisten taipumustensa harjoittamista. Nuorisokodista vapauduttuaan hän siirtyi Lontooseen, jossa hän myöhemmin jäi kiinni pikkutytön lähentelystä ja lapsipornon hallussapidosta.
Elämäkerta > Surmat

30. heinäkuuta 1982 Black kidnappasi 11-vuotiaan Susan Maxwellin tämän kotoa Englannista, läheltä Skotlannin rajaa. Hän raiskasi ja kuristi tytön.
8. heinäkuuta 1983 Black kidnappasi 5-vuotiaan Caroline Hoggin Portobellosta, Skotlannista. Alaston ruumis löytyi 10 päivää myöhemmin Leicestershirestä.
26. maaliskuuta 1986 10-vuotias Sarah Harper katosi Leedsistä. Black oli ilmeisesti kidnapannut, raiskannut ja murhannut hänetkin; ruumis löytyi joesta kuukauden kuluttua.
Elämäkerta > Oikeudenkäynti ja tuomio

14. heinäkuuta 1990 Black pidätettiin 6-vuotiaan tytön kidnappauksesta. Samalla hänen kotoaan paljastui laaja kokoelma lapsipornoa.
Black vastasi murhasyytteisiin vasta keväällä 1994. Hän kiisti syytteet, mutta sai elinkautisen tuomion. Epäselväksi on jäänyt, olivatko kolme siepattua tyttöä ainoat hänen surmaamansa.
Elämäkerta > Kuolema

Black kuoli 68-vuotiaana Maghaberryn vankilassa, Pohjois-Irlannissa.
Robin Bryntesson

| Robin Bryntesson |
| --- | --- |
 Bryntesson Bysprinten-kilpailussa Norjan Mosjøenissä 27. huhtikuuta 2013
Henkilötiedot
Syntynyt: 17. lokakuuta 1985 (ikä 38) Sollefteå, Ruotsi
Kansalaisuus:   Ruotsi
Uran tiedot
Seura:  Sockertoppen IF
Laji:  maastohiihto 
Maailmancup
Kaudet:  2004–2013
Paras sijoitus:  7
 Tietolaatikko päivitetty 8. lokakuuta 2017 
Aiheesta muualla
Kotisivu
Robin Bryntesson (s. 17. lokakuuta 1985 Sollefteå) on ruotsalainen maastohiihtäjä, joka edustaa Sockertoppen IF -seuraa.
Nuorten MM-kilpailuissa Strynissä vuonna 2004 Bryntesson saavutti kultaa vapaan hiihtotavan sprintissä. Alle 23-vuotiaiden MM-kilpailuissa Tarvisiossa 2007 Bryntesson voitti kultaa perinteisen hiihtotavan sprintissä ja Malles Venostassa 2008 kultaa vapaan hiihtotavan sprintissä.
Maastohiihdon maailmancupissa Bryntesson kilpaili ensimmäisen kerran Tukholmassa helmikuussa 2004. Ensimmäiset maailmancupin pisteensä hän saavutti Borlängen vapaan hiihtotavan sprintissä maaliskuussa 2006 oltuaan 24:s. Kymmenen parhaan joukkoon hän sijoittui ensimmäisen kerran Rybinskin vapaan hiihtotavan sprintissä joulukuussa 2007 oltuaan kymmenes. Hänen paras henkilökohtainen sijoituksensa on seitsemäs sija Tukholman perinteisen hiihtotavan sprintistä helmikuussa 2008. Tammikuussa 2009 Bryntesson voitti Vancouverin parisprintin Emil Jönssonin kanssa.
Aiheesta muualla

Wikimedia Commonsissa on kuvia tai muita tiedostoja aiheesta .
Robin Bryntessonin kotisivut (Arkistoitu – Internet Archive)
Robert Seppänen

Robert Seppänen (s. 14. heinäkuuta 1990) on suomalainen lentopalloilija, joka edusti Lentopallon Mestaruusliigassa Rovaniemen Santasportia, Saimaa Volleyta, Pielaveden Sampoa ja Kokkolan Tiikereitä. Hän oli Tiikerien kapteeni kaudella 2017–2018. Seppänen oli pelipaikaltaan yleispelaaja ja pelasi nuorten maajoukkueessa.
Ura

Seppänen aloitti lentopallon helsinkiläisen PuMa-Volleyn riveissä. 16-vuotiaana hän lähti opiskelemaan Kuortaneen urheilulukioon ja siirtyi pelaamaan Seinäjoki-Lentiksen B-junioreihin. Seppänen voitti kaudella 2006–2007 B-junioreiden SM-kultaa, ja hänet valittiin turnauksen parhaaksi pelaajaksi sekä tähtiseitsikkoon. Samalla kaudella hän voitti aluejoukkueiden mestaruuden ja palkittiin sielläkin parhaana pelaajana. Kauden aikana hän pelasi myös 2-sarjaa nuorten maajoukkueen mukana.
Kaudella 2007 Seppänen pelasi nuorten maajoukkueen kanssa 1-sarjassa ja voitti A-poikien Suomen mestaruuden. Kauden jälkeen hän allekirjoitti hallinneen Suomen mestarin Rovaniemen Santasportin kanssa vuoden mittaisen sopimuksen. Rovaniemeläisseurassa helsinkiläispelaaja viihtyi kaksi kautta ennen kuin siirtyi Savonlinnalaisen Saimaa Volleyn riveihin vuonna 2010. Santasportissa Seppänen ehti saavuttaa miesten SM-hopeaa ja A-poikien SM-kultaa kaudella 2008–2009. A-poikien SM-turnauksessa hänet valittiin tähdistöön. Saimaa Volleysta Seppänen siirtyi neljän pelatun kauden jälkeen Pielaveden Sammon riveihin. Kauden 2014–2015 päätteeksi Seppänen allekirjoitti vuoden mittaisen sopimuksen Kokkolan Tiikereiden kanssa. Tiikereissä hän voitti SM-kultaa ja Suomen Cupin kaudella 2015–2016.
Nuorten maajoukkue

Nuorten maajoukkueessa Seppänen on esiintynyt yli 20 maaottelussa. Hän voitti maajoukkueen mukana Pohjoismaiden mestaruuden vuosina 2005 sekä 2006. Hänet valittiin vuonna 2006 kisojen parhaaksi pelaajaksi sekä tähtiseitsikkoon.
Joukkueet

2006–2008 Kuortaneen Urheiluopisto
2008–2010 Santasport
2010–2014 Saimaa Volley
2014–2015 Pielaveden Sampo
2015–2018 Kokkolan Tiikerit
Rullatuoli

Rullatuoli on käsityöväline, jota Länsi-Suomessa ja Pohjanmaalla käytettiin langan kertaamiseen. Yksinkertaisessa rullatuolissa on jalkalevy ja tavallisesti kolme jalkalevystä nousevaa ja yläpäästään toisiinsa liitettyä pylvästä. Toisessa tyypissä on jalustaosaan liitetty lautamainen, kohtisuora, rullan levyisillä aukoilla varustettu osa.
Rockperry

Rockperry Festivaali on Vaasassa vuosittain järjestetty musiikkifestivaali. Tapahtuma aloitti kesällä 2000 Laihialla, mutta siirrettiin heti seuraavana vuonna Vaasaan, jossa se järjestettiin kaikkiaan kymmenen kertaa. Tapahtumaa järjesti Rockperry Oy. Yhdeksän vuoden tauon jälkeen festivaali syntyy uudestaan, nyt nimellä Rockperry ReLoad. Tapahtuma järjestetään Hietalahden puistossa, Vaasassa 15.6.2019.
Tapahtuma olisi aikomuksena järjestää syksyllä 2021 Vaasassa.
Esiintyjät

2000 mm. J. Karjalainen, YUP, Sir Elwoodin hiljaiset värit.
2001 mm. Dingo, Kirka, Tommi Läntinen, Suurlähettiläät, Pauli Hanhiniemen Perunateatteri, Yö.
2002 mm. Yö (20-vuotisjuhlakokoonpano), Anssi Kela, Don Huonot, Popeda, Neljä Ruusua, Sir Elwoodin hiljaiset värit, Klamydia, SF-Blues, Sara, Kuolleet Intiaanit
2003 mm. Hanoi Rocks, Don Huonot, Popeda, Yö, Peer Günt, Ismo Alanko Säätiö, Kauko Röyhkä, YUP, Pelle Miljoona & Rockers, Maukka Perusjätkä, Lauri Tähkä & Elonkerjuu.
2004 mm. Europe, The 69 Eyes, Juice Leskinen, Yö, Neljä Ruusua, Timo Rautiainen & Trio Niskalaukaus, Negative, Mamba, Apulanta, Ronnie Starr.
2005 mm. Scorpions, Children of Bodom, Ismo Alanko Säätiö, Maija Vilkkumaa, Popeda, Lauri Tähkä & Elonkerjuu, Miljoonasade, Tuomari Nurmio & Alamaailman Vasarat, Zero Nine, Apulanta, CMX, YUP, Peer Günt.
2006 mm. Tiktak, The Rasmus, Lordi, Kolmas Nainen, Uriah Heep.
2007 mm. Within Temptation, The Hellacopters, D-A-D, Maija Vilkkumaa, Hardcore Superstar.
2008 mm. Helloween, Yngwie Malmsteen, In Flames, Children of Bodom, Amorphis, Pain, Kari Peitsamon Skootteri, Paradise Lost, Tony Carey, Sahara Hotnights, Nine.
2009 mm. Tarja Turunen, Turbonegro, Backyard Babies, Disco Ensemble, Von Hertzen Brothers, Sturm und Drang, Maija Vilkkumaa, M. A. Numminen & Pedro Hietanen, Indica.
2010 mm. Eppu Normaali, Kolmas Nainen, Irina, Lauri Tähkä & Elonkerjuu, Herra Ylppö & Ihmiset, Lapko, The Souls
2019 Skid Row, Backyard Babies, Hardcore Superstar, Kotiteollisuus, Eclipse ja Sara.
Rocketeer

| Rocketeer> The Rocketeer |
| --- | --- |
 VHS-julkaisun kansikuva.
Ohjaaja:  Joe Johnston
Käsikirjoittaja:   Danny Bilson  Paul De Meo 
Perustuu:  Dave Stevensin luomaan hahmoon Rocketeer
Tuottaja:   Charles Gordon  Lawrence Gordon  Lloyd Levin 
Säveltäjä:  James Horner
Kuvaaja:  Hiro Narita
Leikkaaja:   Michael A. Stevenson  Arthur Schmidt 
Tuotantosuunnittelija:  James D. Bissell
Pukusuunnittelija:  Marilyn Vance
Pääosat:   Billy Campbell  Alan Arkin  Jennifer Connelly  Paul Sorvino  Timothy Dalton 
Valmistustiedot
Valmistusmaa:  Yhdysvallat
Tuotantoyhtiö:   Walt Disney Pictures  Touchstone Pictures  Silver Screen Partners IV  Gordon Company 
Levittäjä:  Buena Vista Pictures Distribution
Ensi-ilta:   1991-6-1919. kesäkuuta 1991 (Yhdysvallat)  1991-9-2727. syyskuuta 1991 (Suomi)  
Kesto:  108 minuuttia
Alkuperäiskieli:  englanti
Budjetti:  35–40 miljoonaa dollaria
Tuotto:  46,7 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Rocketeer (engl. The Rocketeer) on vuonna 1991 ensi-iltansa saanut yhdysvaltalainen supersankarielokuva, jonka on ohjannut Joe Johnston. Sen pääosia esittävät Billy Campbell, Jennifer Connelly, Alan Arkin, Timothy Dalton, Paul Sorvino ja Tiny Ron Taylor.
Rocketeer sai maailmanensi-iltansa Hollywoodissa 19. kesäkuuta 1991. Suomen ensi-iltansa se sai 27. syyskuuta 1991. Elokuva sai positiivisen vastaanoton kriitikoilta. Elokuva ei ollut odotettu taloudellinen menestys, josta johtuen sille ei tuotettu jatko-osia. Nykyään sitä pidetään kulttielokuvana.
Aiheesta muualla

Rocketeer Internet Movie Databasessa (englanniksi)
Rocketeer Elonet.
Rullaverho

Kapeat keltaiset rullaverhot.
Rullaverho on esimerkiksi kankaasta, puuvillasta tai polyesteristä valmistettu verho. Rullaverhoja on myös pimentäviä; pimennysverho, jolloin huone saadaan hämäräksi myös keskikesällä puoliltapäivin, sekä huone saadaan pysymään viileänä hellepäivinä. Kankaasta valmistetut rullaverhot eivät usein pimennä huonetta.
Tuotetta voi hyödyntää myös jos käytetään videotykkiä aurinkoisena päivänä.
Yleensä rullaverhoissa on jommallakummalla puolella naru, josta se vedetään kiinni. Vanhemmissa rullaverhoissa oli keskellä naru josta se vedettiin kiinni. Rullaverho on usein jousitoiminen siten, että vasemmalta puolelta saadaan jousta kiristettyä. Jousi vetää rullaverhon ylös ja vastaavasti vapauttaa alas vedettäessä.
Rullaus

Cessna 120 rullaa.
Rullaus tarkoittaa ilma-aluksen liikkumista lentopaikan pinnalla omaa voimalaitettaan käyttäen lukuun ottamatta lentoonlähtöä ja laskua. Tällaisia tapahtumia ovat esimerkiksi koneen siirtyminen asematason, lentokonehallin ja kiitotien välillä.
Rumia

| Rumia |
| --- | --- |
 Näkymä Rumian kaupunkiin.
 lippu:  vaakuna
 Rumia
 Koordinaatit: 54°34′14″N, 18°23′16″E 
Valtio:   Puola
Voivodikunta:  Pommeri
Kaupunkioikeudet:  1954
Hallinto:  
 – Kaupunginjohtaja:  Michał Pasieczny
Pinta-ala:  
 – Kokonaispinta-ala:  30.09 km²
Väkiluku (2015):  48 632
 – Väestötiheys:  1,615 as./km²
Aikavyöhyke:  UTC+1
 – Kesäaika:  UTC+2
Postinumero:  84-230 ja 84-232
Suuntanumero(t):  +48 58
 
 www.rumia.eu 
Infobox OKVirheellinen NIMI-arvo: 
Rumia (kašubiksi Rëmiô, saks. Rahmel) on kaupunki Pommerin voivodikunnassa Pohjois-Puolassa. Kaupungin asukasluku oli 48 632 vuonna 2015.. Kaupungilla on hyvät liikenneyhteydet Gdyniaan ja Gdańskiin sekä valta- että rautateitse. Rumia sijaitsee noin 10 kilometriä luoteeseen Gdynian kaupungista.
Ystävyyskaupungit

| --- | --- |
  Hultsfred, Ruotsi:   Le Creusot, Ranska
Aiheesta muualla

Kuvia tai muita tiedostoja aiheesta Rumia Wikimedia Commonsissa
SC Faetano

Società Calcio Faetano on jalkapalloseura Faetanon kunnasta Itä-San Marinosta. Faetano pelaa San Marinon korkeimmalla sarjatasolla Campionato Sammarinese di Calciossa. San Marinon mestaruuden Faetano on voittanut vuosina 1986, 1991 ja 1999. Euroopan sisäisissä kilpailuissa se on pelannut Eurooppa-liigan kaudella 2010–2011, jolloin se hävisi georgialaiselle FC Zestaponille yhteismaalein 5–0.
Robert Sean Leonard

Robert Sean Leonard vuonna 2009.
Robert Sean Leonard (alk. Robert Lawrence Leonard, s. 28. helmikuuta 1969 Westwood, New Jersey) on yhdysvaltalainen näyttelijä, joka tunnetaan parhaiten Neil Perryn roolista Oscar-palkitussa elokuvassa Kuolleiden runoilijoiden seura (1989) sekä syöpälääkäri James Wilsonina sairaalasarjassa House (2004–2012).
Yksityiselämä

Leonard on naimisissa Gabriella Salickin kanssa, he avioituivat kesällä 2008. Heillä on vuosina 2009 ja 2012 syntyneet tyttäret. Leonard on hyvä ystävä Housessa pääosaa näyttelevän Hugh Laurien kanssa.
Elokuvat

The Manhattan Project (1986)
My Best Friend Is a Vampire (1988)
Kuolleiden runoilijoiden seura (1989)
A Dog Race in Alaska (1993)
Swing Kids (1993)
Much Ado About Nothing (1993)
The Age of Innocence (1993)
Safe Passage (1994)
I Love You, I Love You Not (1996)
Killer: A Journal of Murder (1996)
Standoff (1998)
The Last Days of Disco (1998)
Ground Control (1998)
Tape (2001)
Driven (2001)
Chelsea Hotel (2001)
The I Inside (2003)
Aiheesta muualla

Kuvia tai muita tiedostoja aiheesta Robert Sean Leonard Wikimedia Commonsissa
Rockmurskaa

| Rockmurskaa Eri esittäjiä, Lordi |
| --- | --- | --- |

Kokoelmalevyn tiedot
 Julkaistu: 1995
 Formaatti: CD
 Tyylilaji: Iskelmä, Pop, Rock
 Levy-yhtiö: Rovaniemen kaupungin nuoriso- ja liikuntatoimi
Rockmurskaa on vuonna 1995 julkaistu kokoelmalevy, joka sisältää rovaniemeläisten yhtyeiden musiikkikappaleita. Kokoelmalevy sisältää ensimmäisen koskaan julkaistun Lordin kappaleen "Inferno". Rockmurskaa sisältää myös Mr. Lordin aiemman yhtyeen, Wanda Whips Wall Streetin kappaleen "Caught the Black Fire". Levyllä esiintyvä Seksikääpiö on Absoluuttisen nollapisteen sivuprojekti.
Kappaleet

Earbox - Mr Doomy The Undersigned (03:56)
Lordi - Inferno (04:55)
Palomies - Maljani sinulle (04:19)
Dissonanz - Conflict (02:30)
Wanda Whips Wall Street - Caught The Black Fire (04:21)
Charlie Don't Surf - Denying-/ Shard (05:56)
Inner Child - Life's Still Missing (04:53)
Andora - I Still Loving You (04:48)
Seksikääpiö - Syyte (2:42)
Anti-Loop - Insomnia (04:59)
Hihina - Ei tietä pois (3:24)
Symphony - Those Dark Days (04:57)
Arial - Eternal Life (05:45)
Melvin Skyrider - Rosadale Bound (04:21)
Phenomenon - Age of Metamorphosis (07:08)
Aiheesta muualla

Kokoelma Discogsissa
Richard Petty

| Richard Petty |
| --- | --- |
 Richard Petty ja George W. Bush 2006.
Henkilötiedot
Syntynyt: 2. heinäkuuta 1937 (ikä 87) Level Cross, Pohjois-Carolina
Kansalaisuus:   Yhdysvallat
Moottoriurheilija
NASCAR Sprint Cup
Kilpailuja:  1 184
Voittoja:  200
Paalupaikkoja:  123
Mestaruudet
1964, 1967, 1971, 1972, 1974, 1975, 1979:  7
Aiheesta muualla
richardpettymotorsports.com
Richard Lee Petty (s. 2. heinäkuuta 1937 Level Cross, Pohjois-Carolina, Yhdysvallat) on yhdysvaltalainen entinen kilpa-autoilija.
Petty voitti urallaan Sprint Cupin ennätykselliset seitsemän kertaa, samaan on pystynyt ainoastaan Dale Earnhardt. Petty voitti urallaan 200 NASCAR-osakilpailua. Vuonna 1958 ensimmäisen kisansa ajanut Petty lopetti uransa vuonna 1992 Atlantassa ajettuun Bass Pro Shops 500 -kisaan. Pettyä kutsutaan myös NASCARin kuninkaaksi.
Saavutuksia

2x NASCAR Grand National Series mestari (1964, 1967)
5x NASCAR Winston Cup mestari (1971, 1972, 1974, 1975, 1979)
7x Daytona 500 -kilpailun voitto (1964, 1966, 1971, 1973, 1974, 1979, 1981)
1x Southern 500 -kilpailun voitto (1967)
2x World 600 -kilpailun voitto (1975, 1977)
Eniten voittoja NASCAR-sarjassa (200)
Eniten paalupaikkoja NASCAR-sarjassa (123)
Eniten voittoja yhden kauden aikana (27 kpl vuonna 1967)
Eniten perättäisiä voittoja NASCAR-sarjassa (10 kpl vuonna 1967)
Eniten voittoja Daytona Speedwaylla (10)
NASCAR Grand National Series'in vuoden tulokas 1959
Motorsports Hall of Fame of America valinta 1989
International Motorsports Hall of Fame valinta 1997
NASCAR Hall of Fame valinta 2010
Presidential Medal of Freedom 1992
Rita Gabussi

Rita Gabriella Gabussi (n. 1815 Bologna – 26. tammikuuta 1891 Napoli) oli italialainen oopperalaulaja. Hän tulkitsi eri äänialoille laadittuja rooleja.
Gabussi teki oopperadebyyttinsä Rosinan roolissa Milanossa vuonna 1830. Hän esiintyi Italiassa laajalti ja loi vuonna 1851 Saverio Mercadanten Medea-oopperan nimiroolin sen kantaesityksessä Napolissa. Tämän jälkeen Gabussi vetäytyi laulajan uraltaan. Hän oli naimisissa oopperalaulaja Achille De Bassinin kanssa. Myös pariskunnan pojasta Alberto De Bassinista tuli laulaja.
Vesipallo kesäolympialaisissa 2012

Vesipallossa kilpailtiin Lontoon 2012 kesäolympialaisissa 29. heinäkuuta – 12. elokuuta London Aquatics Centressä. Tapahtumia oli kaksi, joista toinen on miehille ja toinen naisille. Kilpailijoita oli yhteensä 260, joista miehiä 156 ja naisia 104. Miesten kilpailussa joukkueita oli 12 ja naisten kilpailussa kahdeksan.
Mitalit

| 0 | 1 | 2 | 3 |
| --- | --- | --- | --- |
| Laji | Kulta | Hopea | Pronssi |
| Miesten vesipallo |  Kroatia |  Italia |  Serbia |
| Naisten vesipallo |  Yhdysvallat |  Espanja |  Australia  |
Karsinnat

Jokainen kansallinen olympiakomitea voi saada korkeintaan yhden paikan tapahtumaa kohden.
Karsinnat > Miehet

| Kilpailu | Päivämäärä | Paikka | Kilpailupaikkoja | Kilpailupaikan lunastaneet |
| --- | --- | --- | --- | --- |
| Isäntämaa | – | – | 1 |  Yhdistynyt kuningaskunta |
| Osenian karsintaturnaus* | – | – | 1 |  Australia |
| Vesipallon miesten maailmanliigan 2011 superfinaali | 21. – 26. kesäkuuta 2011 |  Firenze | 1 |  Serbia |
| Uinnin maailmanmestaruuskilpailut 2011 | 16. – 31. heinäkuuta 2011 |  Shanghai | 3 |  Italia  Kroatia  Unkari |
| Pan-Amerikan kisat 2011 | 14. – 30. lokakuuta 2011 |  Guadalajara | 1 |  |
| Aasian karsintaturnaus | 23. – 29. tammikuuta 2012 |  Chiba | 1 |  |
| Olympiakarsintaturnaus | 1. – 8. huhtikuuta |  Edmonton | 3 |  |
| Afrikan karsintaturnaus | Ilmoitetaan myöhemmin | Ilmoitetaan myöhemmin | 1 |  |
| Yhteensä |  |  | 12 |  |
* Australia pääsi jatkoon automaattisesti ilman turnauksen järjestämistä.
Karsinnat > Naiset

| Kilpailu | Päivämäärä | Paikka | Kilpailupaikkoja | Kilpailupaikan lunastaneet |
| --- | --- | --- | --- | --- |
| Emäntämaa | – | – | 1 |  Yhdistynyt kuningaskunta |
| Osenian karsintaturnaus* | – | – | 1 |  Australia |
| Pan-Amerikan kisat 2011 | 14. – 30. lokakuuta 2011 |  Guadalajara | 1 |  |
| Aasian karsintaturnaus | 23. – 29. tammikuuta 2012 |  Chiba | 1 |  |
| Olympiakarsintaturnaus | 15. – 22. huhtikuuta 2012 |  Italia | 3 |  |
| Afrikan karsintaturnaus | Ilmoitetaan myöhemmin | Ilmoitetaan myöhemmin | 1 |  |
| Yhteensä |  |  | 8 |  |
* Australia pääsi jatkoon automaattisesti ilman turnauksen järjestämistä.
Aiheesta muualla

Wikimedia Commonsissa on kuvia tai muita tiedostoja aiheesta .
Vesipallo Lontoon 2012 kesäolympialaisten ja -paralympialaisten virallisilla sivuilla (englanniksi)
Kesäolympialaisten 2012 lajit ja kilpailutapahtumat
Ammunta | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
Vesipallo olympialaisissa
1896 •
1900 •
1904 •
1908 •
1912 •
1920 •
1924 •
1928 •
1932 •
1936 •
1948 •
1952 •
1956 •
1960 •
1964 •
1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
2024
Lontoon Aquatics Centren vesipalloareena.
Rockport (Texas)

| Rockport |
| --- | --- |
 Ilmakuva Rockportista.

Valtio:  Yhdysvallat
Osavaltio:   Texas
Piirikunta:  Aransas
Pinta-ala:  
 – Kokonaispinta-ala:  54,63 km²
 – Josta vettä:  11,78 km² 
Väkiluku (2010):  8 766
Aikavyöhyke:  UTC-6 (kesäaika UTC-5)
 
 Kaupungin kotisivut 
Infobox OKVirheellinen NIMI-arvo: 
Rockport on kaupunki Texasin osavaltiossa Yhdysvalloissa. Sen väkiluku oli vuoden 2010 väestönlaskennassa 8 766. Kaupunki perustettiin 18. elokuuta 1870. Rockport on Aransasin piirikunnan hallintokeskus.
Kuvia kaupungista

Aransasin piirikunnan oikeustalo.
Ilmakuva kaupungista.
T. H. Mathisin talo.
Aiheesta muualla

Kuvia tai muita tiedostoja aiheesta Rockport (Texas) Wikimedia Commonsissa
Rita Gorr

Rita Gorr vuonna 1986.
Marguerite Geirnaert eli Rita Gorr (18. helmikuuta 1926, Zelzate – 22. tammikuuta 2012) on belgialainen mezzosopraano. Hän opiskeli Ghentissä ja Brysselin konservatoriossa.
Gorr antoi oopperadebyyttinsä Antwerpenin oopperassa. Sen jälkeen hänellä oli kiinnitys Strasbourgin oopperassa vuoteen 1952. Myöhemmin hän tuli tunnetuksi Opéra-Comiquesta ja Grand Opérasta Pariisissa. Bayreuthissa hän esiintyi ensimmäistä kertaa vuonna 1958.
Gorr jatkoi säännöllistä esiintymistä koko 1990-luvun. Kesällä 2007 hän kuitenkin piti jäähyväisesiintymisensä esittämällä roolin Pjotr Tšaikovskin oopperassa Patarouva Antwerpenissä ja Ghentissä. Gorr tuli tunnetuksi mm. Richard Wagnerin tuotannon esittäjänä ja levyttäjänä.
Robin Hood -ilmiö

Robin Hood -ilmiö tarkoittaa taloudellista ilmiötä, jossa tulot jaetaan uudelleen niin, että taloudellinen epätasa-arvo vähenee. Ilmiö on nimetty Robin Hoodin mukaan. Hoodin sanotaan varastaneen rikkailta ja antaneen köyhille.
Ilmiön syitä

Robin Hood -ilmiön taustalla voi olla useita erilaisia syitä. Muun muassa talouspoliittiset päätökset voivat johtaa taloudellisen eriarvoisuuden kasvuun.